id ms id en id hu ms id en id id id id id id id id id id id id id id id en en en id en en en id id en en fr en en en ro en en ms id en en id en en en hbs_lat id id en en id es id en en en ku id en en id en en en id en en id id id en en en ms ms id en en id en en en en id en en en id id id en es en en en id en en en en en en en ms en en su id en en en pl id id en en hu id en en en id en en hu id en en en tl en en id en en en id en en id id id id en en en id id en en id id en en en id en en en id en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Selamat Tinggal Moscow (Episod 1)
Diam tak diam, hampir enam tahun saya menetap di sini. Dari tahun pertama sehingga ke hari ini, ada banyak perkara telah terjadi. Ada yang baik, ada juga yang buruk. Tapi kesemua pengalaman inilah yang menjadikan saya yang sekarang.
Mungkin ramai yang berfikir seronok hidup di perantauan. Bagi saya, tiada yang lebih indah dan baik melainkan negara sendiri. Biar busuk nama kita dicaci di bumi sendiri, hati kita tetap sayang dengan segalanya yang ada di sana. Cuma satu yang saya lihat bagus untuk perkembangan diri seorang remaja. Bila berjauhan dengan keluarga, saya belajar membentuk diri secara berdikari tanpa diatur oleh orang lain. Membesar menjadi diri sendiri dan membuat pertimbangan baik buruk segalanya berteraskan penilaian peribadi. Semua ini menjadikan diri seseorang itu lebih matang dan bertanggung jawab terhadap taklifan yang dipikulnya.
Mungkin kalau hidup di negara lain, jawapan kawan-kawan adalah sangat menyeronokkan. Tapi bagi kami di Rusia ini, ada banyak halangan yang telah kami tempuhi. Dari segi bahasa, masyarakat setempat yang kurang mesra, korupsi dari segi ekonomi dan gaya hidup masyarakatnya yang menjadikan kami semua keras dan teguh. Ditambah pula dengan pandangan negatif mereka yang tertutup mindanya. Kata mereka: Apa guna datang ke bekas negara Komunis begini. Tapi bagi saya dan kawan-kawan, kami suka akan semua ini. Ini semua adalah cabaran yang membentuk kami menjadi kami yang cekal dan kuat.
Ketika pertama kali tiba di sini, Duta Besar Malaysia ke Moscow ketika itu, Dato’ Kamarudin pernah berkata begini: Entah apalah dosa kamu semua di kehidupan yang lalu sampai dihantar ke Rusia ini. Jadi, boleh bayangkan apakah persepsi kalian apabila dikatakan begini? Tapi Dato’ dan isterilah sebenar-benar emak ayah untuk tiga tahun pertama saya di sini. Mereka sangat menjaga kebajikan pelajar-pelajar waktu itu sementelah bilangan kami semua tidaklah seramai mana.
Ketika membuat persediaan di INTEC pula, Miss Penny pernah berkata bergini: Kalau kamu semua dapat survive hidup di Rusia, campaklah kamu semua ke mana saja lepas ni. Kamu pasti boleh survive. Pendapat saya tentang hal ini: Sangat betul! Keadaan hidup kami dalam suasana yang begini menjadikan kami semua ‘kuat’. Bersiap sedia untuk berhadapan dengan yang terburuk dalam apa jua situasi. Inilah Rusia.
Ketika di tahun pertama, segalanya serba-serbi baru. Saya belajar menyesuaikan diri dengan sistem belajar dan masyarakat di sini. Ini yang paling utama. Ketika itu hidup kami semua susah. Hidup di Moscow yang mahal ini hanya berbekalkan USD200 saja sebulan. Kata emak dan ayah, walau apapun jadi, kena telefon rumah setiap minggu. Tidak cukup duit, emak dan ayah akan masukkan. Tapi tak tahulah bagaimana kami berjimat dulu-dulu, kami boleh hidup hanya berbekalkan USD200 itu. Makan ala kadar saja. Tiada erti nak bermewah makan besar di luar. Paling-paling habis, kami makan di Pikaso dan Sinbad. Itu saja.
Tahun dua pula merupakan tahun yang paling santai antara semua. Hanya ada dua subjek utama. Tapi disebabkan tahun itu saya sedang mengalami kebejatan emosi, saya alihkan perhatian saya hanya pada buku-buku. Percaya atau tidak, saya khatam buku rujukan Ganong untuk Physiology itu. Hidup saya hanya dengan buku dan studi saya. Bila senggang, saya menulis sajak. Pada tahun itulah saya banyak menghasilkan karya. Dan bila sudah letih belajar, saya akan bermain Puzzle Word di laptop saya bersama Amnah, teman sebilik saya (junior di KISAS dulu).
Dalam tempoh enam tahun ini, tahun yang paling menyeksakan bagi saya ialah ketika di tahun tiga. Saya terpaksa tiga kali berpindah randah. Saya tidak pernah ceritakan secara terperinci apa yang terjadi dulu kerana takut emak dan ayah akan risau. Saya rasa, kalau mereka tahu apa sebenarnya yang terjadi, mereka sendiri pun tidak sanggup hendak biarkan saya terus di sini. Jadi sampai ke hari ini, mereka masih tidak tahu dengan sejelasnya apa yang telah saya dan dua orang lagi kawan lalui. Waktu itu saya serumah bersama Farah dan Shima. Susah payah hidup kami kongsi bersama. Walaupun kami hanya serumah selama enam bulan, tapi tempoh inilah yang terlalu banyak mengajar saya tentang kedewasaan. Namun segala peristiwa inilah yang menjodohkan saya dengan teman serumah yang ada sekarang: Fareena, Fatini, Wanie, Diba dan Emy. Tiga tahun lebih kami semua tinggal bersama. Dan saya sayang mereka seperti saudara kandung saya sendiri.
Tahun keempat pula merupakan tahun adaptasi bahasa yang terhebat terpaksa saya lalui. Saya baru saja masuk ke tahun klinikal dan peralihan bahasa perantara daripada Bahasa Inggeris ke Bahasa Rusia agak menyusahkan kami semua. Saya rasa otak saya terbalik. Sampaikan, bila saya menelefon keluarga, saya akan duduk di dapur dan mesti akan menangis memberitahu emak tentang masalah ini. Tapi kena bertahan. Sudah separuh jalan pun. Tiga tahun sudah selesai. Tinggal tiga tahun saja lagi untuk tamat. Mahu tak mahu, terpaksa bekerja keras sungguhlah pada ketika itu. Kamus Russian-English memang menjadi teman terbaik. Habis lunyai kamus saya tu. Tidur malam hanya sekitar dua ke tiga jam. Kelas dari pagi sampai petang. Di sebelah malam, wajib mengulang kaji dan membuat nota peribadi dengan baik. Persediaan ke kelas juga perlu dibuat. Memang penat. Memang menyeksakan.
Ketika berada di tahun lima pula, saya sangat kerap sakit. Dalam masa setahun, tiga kali saya mendapat pneumonia (paru-paru berair). Keadaan saya sangat teruk. Housemates sayalah yang menjaga saya. Terutamanya Fareena. Sangat banyak yang telah dibantunya. Juga Wanie yang kerap menemani saya ke hospital. Tapi Allah tak bagi ujian kalau kita tak mampu menghadapinya. Alhamdulillah. Saya sangat berpuas hati dengan keputusan final exam tahun itu. Segalanya seperti yang dihajatkan.
Dan dalam tempoh enam tahun ini, tahun enam adalah tahun yang menentukan saya ini menjadi manusia atau apa. Tahun ini mengajar saya serba-serbi tentang erti hidup, persahabatan, kasih-sayang dan persaudaraan. Tahun akhir ini juga membuatkan saya banyak berfikir, jalan hidup yang manakah menjadi pilihan saya. Serius, saya menjadi seorang yang sangat banyak berfikir. Kalau saya diam, maksudnya saya sedang berfikir. Sedang dalam keramaian pun, saya boleh duduk diam saja kerana berfikir. Apabila melihat manusia di sekeliling saya, saya akan bertanya kepada diri sendiri, saya mahu jadi manusia yang bagaimana. Corak hidup yang bagaimana mahu saya lakar untuk diri saya. Saya boleh kekal dengan apa yang saya ada. Dan saya boleh berubah kalau saya mahukannya. Semuanya terpulang kepada saya.
Satu perempat daripada kehidupan saya selama 24 tahun ini dihabiskan di sini. Moscow ialah rumah saya sejak enam tahun lalu. Rumah yang telah membesarkan saya untuk menjadi dewasa. Rumah yang memberi saya jiwa. Rumah tempat saya menumpang kasih dalam kembara ini. Juga rumah tempat saya mendapat kawan dan saudara. Dan kini tiba masanya untuk saya meninggalkan rumah ini. Untuk kembali ke tanah bonda. Dalam hati, sebak terasa semakin dalam dan rasa sayangkan tanah ini semakin menebal.
Terima kasih Moscow kerana menjadi guru terbaik dalam mengajar saya erti kehidupan. Terima kasih Moscow kerana memberi kesempatan untuk saya belajar menjadi seorang insan. Terima kasih Moscow kerana mengenalkan saya kepada siapa kawan, siapa lawan. Terima kasih Moscow kerana sudi menumpangkan saya bermukim di sini, memberi pengalaman dan menghadiahkan saya kekuatan dan kejayaan.
Cinta dan rindu buat tanah ini akan sentiasa di hati. Kerana Moscow itu rumah yang penuh kenangan. Yang punya tempat istimewa di hati ini.
Nota: Kalau makan di luar, saya selalu memilih untuk makan blinni. Sejenis pancake. Russian pancake. 6 tahun di sini mengajar perut saya untuk menjadi Russian.
This entry was posted on Friday, July 10th, 2009 at 7:15 pm and is filed under Life. You can follow any responses to this entry through the RSS 2.0 feed. You can leave a response, or trackback from your own site.
31 Responses to “Selamat Tinggal Moscow (Episod 1)”
nur.sa says on July 10th, 2009 at 7:32 pm :
salam sarah. sy baru terjumpa blog sarah. tetiba ada plak entri selamat tinggal moscow. apepun blog sarah best. 😉 nak terus membaca lagi.
July 14th, 2009 at 2:17 am
Selamat tinggal untuk Moscow saja. Hidup masih terus di Malaysia. Saya masih di sini. Terima kasih sebab sudi singgah membaca di sini 🙂
Mr Black gagak says on July 10th, 2009 at 7:43 pm :
July 14th, 2009 at 2:17 am
kak izz says on July 10th, 2009 at 7:45 pm :
as usual, tulisan angah memang best!!
waiting for the 2nd episode of the ‘saga’..
terima kasih moscow kerana menjadikan angah sebagai angah yang sekarang ini.. 😉
July 14th, 2009 at 2:18 am
Mana ada best pun. Malu saya. 😳
Terima kasih Moscow kerana menemukan saya dengan Kak Izz di alam maya 😉
Diya says on July 10th, 2009 at 8:55 pm :
“Tahun ini mengajar saya serba-serbi tentang erti hidup, persahabatan, kasih-sayang dan persaudaraan.”
P/s-Diya rasa macam Moscow sudah tawan hati KS sepenuhnya. Huhu.
July 14th, 2009 at 2:19 am
Kenapa Diya quote kan ayat tu ye? Hehe.
Memang Moscow dah tawan KS, jiwa dan raga. 😉
Bro Fisol says on July 10th, 2009 at 8:58 pm :
suatu rentetan perjalanan yang penuh cabaran..terasa kagum bila membacanya..
July 14th, 2009 at 2:19 am
Penuh cabaran sampaikan tuan diri ni banyak betul menangisnya.
irmadilondon says on July 10th, 2009 at 9:36 pm :
Tahniah Sarah kerana berjaya mengharungi 6 tahun hidup diperantauan sebagai muslimah yang baik..
Ya..macamana seronok pun negara orang, seronok lagi negara sendiri.
Alhamdulillah, moga kembalinya kita nanti akan menjadi manusia yang lebih bersyukur…
July 14th, 2009 at 2:21 am
Hari tu kan kak, waktu tengah transit di London, saya teringat kat akak. Sebab nick akak ni. 🙂
Dan sebelum boarding to KL, saya cakap pada diri saya sendiri: Saya tak nak jadi macam yang saya tak suka. Semoga saya dijauhkan daripada hasutan2 yang mengubah cara hidup saya.
Terima kasih kak atas peringatan tu 🙂
hariz,H says on July 11th, 2009 at 2:13 am :
sini wajib summer sem. cuti akhir naik tahun sebulan je. paling lama. kejapnya balik malaysia. ðŸ™
July 14th, 2009 at 2:23 am
KS bukan balik cuti sem. KS balik Malaysia for good.
Anyway, sini cuti hujung 2nd sem ada dalam 2 bulan lebih. Tapi takde la cuti2 lain dah lepas tu termasuk raya. Sekali harung semua cuti di hujung tahun aje.
truemax says on July 11th, 2009 at 2:51 am :
Tempat jatuh lagi dikenang ini kan pula tempat tinggal selama hampir 6 tahun!
Mula-mula tengok entri ni macam panjang… tapi bila baca sekejap je rasanya.. best sangat cerita dia ni.
Tak sabar nak menunggu episode 2. 🙂
Have safe journey home.
July 14th, 2009 at 2:23 am
Tapi sebenarnya tak panjang sangat kan.
Thanks Truemax. Dah selamat sampai dah pun.
akmar says on July 11th, 2009 at 4:09 am :
sarah, hehe. suke lah tgk gambar2 kt sana. keep updating okeh, even klu dh balik malaysia. 😉
July 14th, 2009 at 2:24 am
Lepas ni update gambar Malaysia la pulak ye. 😉
Wanie says on July 11th, 2009 at 3:35 pm :
kalau ks 6 tahun untuk jadi perut Russian, wanie ni baru tahun ke-4 dah jadi org rusia : Tak Tahan Pedas! Hahahaaa
July 14th, 2009 at 2:25 am
Kamu Russian celup! Hihik.
Biar Russian pada perut, bukan Russian pada cara hidup. 😎
Kak Cinta says on July 11th, 2009 at 3:40 pm :
Usaha tangga kejayaan kan? alhamdulillah Sarah dah berjaya..datang sebagai Sarah dan kembali sebagai “DR.Sarah”…pahit yang tetap ada manisnya :)…semoga sarah terus berjaya dan dirahmati Allah sentiasa.Mesti rindu mula mengunung bada bumi tsar kan?
July 14th, 2009 at 2:26 am
Sesungguhnya, setiap jam pada hari ni, mesti saya ada termenung kejap sebab teringat Moscow. ðŸ™
Yeop8883 says on July 11th, 2009 at 4:06 pm :
satu coretan yang luar biasa sepanjang 6 tahun di russia…sebak menbacanya..!!
July 14th, 2009 at 2:26 am
Jangan nangis pulak ye. Hehe.
pencacai tua says on July 11th, 2009 at 9:44 pm :
pengalaman mengjajar kite tntang kehidupan..sy sronok masa sarah di tahun 6.pemikiran lebih kurang same je ngan sy..banyak memikir tntang hdup.. yang pasti umur kite makin meningkat dan kite makin matang..seronokkan.
July 14th, 2009 at 2:27 am
Kalaulah pada usia yang macam ni kita tak fikir tentang hidup, tak tau la kan. Jangan terbabas hidup kita sudah. 🙂
kadir says on July 12th, 2009 at 12:40 pm :
“Kalau kamu semua dapat survive hidup di Rusia, campaklah kamu semua ke mana saja lepas ni. Kamu pasti boleh survive”
Ungkapan yang sama pernah diutarakan kepada kami di Mesir. Moga segala pengalaman yang ada dapat membantu kita lebih kuat menghadapi cabaran sebagai doktor pula.
Selamat tinggal Moscow, selamat kembali ke Malaysia, ramai insan menantimu di sana.
PS: menghabiskan Ganong? suatu yang tak dapat saya bayangkan 🙂
July 14th, 2009 at 2:29 am
Saya pernah ke Mesir. Jadi, saya simpulkan, frasa tu sesuai juga untuk kawan2 di sana. Cabaran kita besar. Hidup di samping bangsa yang kasar dan bergegas je ni kan. Semoga semua ni dapat membantu kita betul2 survive dalam apa jua yang kita semua lalui nanti 🙂
p/s: Saya sukaaaaa Ganong 😀
Saffa says on July 13th, 2009 at 11:16 pm :
Hidup di tempat asing memang akan banyak mengajar kita. Lagi jauh tempat tu, lagi asing tempat tu.. Lagi ‘kuat’ kita akan jadi. =)
Saffa setuju dengan KS “Biar busuk nama kita dicaci di bumi sendiri, hati kita tetap sayang dengan segalanya yang ada di sana”
July 14th, 2009 at 2:30 am
Siapa tak sayang negara, mari kita simbah dia dengan belacan, budu, cencaluk semua tu. Lepas tu kita mandikan dia dengan air telaga dan pakaikan dia dengan kain sarung je. Kalau lepas tu tak datang juga rasa sayang pada negara, kita buang negara aje. 😆
hafiz says on July 20th, 2009 at 2:19 pm :
sorry for late comment.
menarik baca tulisan pasal nostalgia di Moscow ni. Insha-Allah akan menulis mengenai Melbourne juga hujung tahun ni 🙂
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)